Reinhold von Uexküll (Paadrema)

Reinhold von Uexküll (suri 17. sajandi alguses) oli Uexküllide suguvõsast Paadrema mõisnik.

Reinhold von Uexküll sündis Päärdu mõisniku Johann von Uexkülli ja tema abikaasa Barbara (sündinud Anrep) pojana.

Reinhold von Uexküll maeti koos oma abikaasaga Haapsalu toomkirikusse, kuhu neile paigaldati esinduslik hauaplaat, mida on seostatud Arent Passeri töökojaga. Hauaplaat asub 1891. aastast Hanila kirikus.

Perekond
Reinhold von Uexküll oli abielus Paadrema mõisa pärijanna Sophia von Uexkülliga, kes oli Paadrema mõisniku Konrad von Uexkülli ja tema abikaasa Anna (sündinud Ungern) tütar, ning Saaremaa asehalduri Friedrich Schenck von Wehreni (suri 1575) lesk. Abielust sündisid:
Konrad von Uexküll (suri 1638), ooberst, Paadrema ja Pühajärve mõisnik, abiellus vabapreili Elisabeth Oxenstiernaga;
vabahärra Otto von Yxkull-Gyllenband (maeti 1653), ooberstleitnant, maanõunik, Sõjanõukogu liige ning sõjakomissar Eesti- ja Ingerimaal;
Johann von Uexküll, Härgla ja Paadrema mõisnik, Eestimaa rüütelkonna peamees, ooberst;
Barbara von Uexküll (maeti 1666), abiellus Väätsa mõisniku ning Tallinna asehalduri ja Käkisalmi maapealiku Magnus von Nierothiga (suri 1641);
Elisabeth von Uexküll, abiellus Ungru mõisniku rittmeister Otto von Ungerniga;
Gertrude von Uexküll, abiellus Liivi mõisniku Bernhard von Lieveniga.

Esivanemad

Viited

 Välislingid 
Reinhold ja Sophia von Uexkülli hauaplaat Hanila kirikus

Reinhold
Kategooria:Eestimaa aadlikud
Kategooria:Vana-Liivimaa inimesed